cyanic-selkie/wikianc huggingface dataset:
Mika Häkkinen
Senere forbindelser til F1
På slutten av 2006-sesongen var det igjen rykter om at Häkkinen skulle få et sete i McLaren-Mercedes for 2007-sesongen. Magasinet Autosport rapporterte at Häkkinen hadde testet en McLaren-simulator to ganger i løpet av november og at han diskuterte et mulig comeback med teamet. 24. november kunngjorde imidlertid McLaren at Lewis Hamilton skulle kjøre teamets andre bil i 2007, og satte demed en stopper for ryktene om et Häkkinen-comeback.
Aking under Vinter-OL 1994
Ener
Ble avholdt den 13.–14. februar. I alt var det 33 deltagere, hvorav 32 fullførte.
Mainila-episoden
Hendelsen
Den russiske historikeren Pavel Aptekar analyserte de avdekkede sovjetiske militærdokumentene om emnet og fant ut av at enhetene i området ikke hadde rapportert noen personelltap i tiden episoden fant sted, og konkluderte at artillerioverfallet var iscenesatt. Noen russiske historikere mener at kildene ikke er tydelige nok til at man si hvem som var ansvarlige for hendelsen.
Sveitsergarden
Historie
Fra 1400- til 1800-tallet var det flere leiesoldater fra Sveits, på tysk opprinnelig kalt Reisläufer, i tjeneste som drabanter, livvakter og soldater for ulike europeiske fyrstehus og andre makter som kunne betale. De var i likhet med de tyske landsknektene kjent for sitt mot, sin lojalitet, disiplin og stridsdyktighet, samt for sine ekstravagante drakter av fargerike stoffer. Slike tropper av sveitsiske soldater ble flere steder kalt Sveitsergarden. Den mest kjente av disse er Sveitsergarden i Vatikanet som ankom som leiesoldater til Roma 22. januar 1506.
Rēzekne
Rēzekne er en by i det østlige Latvia. Byen er grunnlagt på den gamle handelsruten mellom Litauen og Pskov, hvor den snur østover ved elva Rēzekne. En latgalisk borg lå her mellom det 9. og det 13. århundre, men ble ødelagt av tyske korsfarere. Byen nevnes som Rositten i dokumenter fra 1285. Byen har flere ganger vært ødelagt under kriger, og ble sist gjenoppbygget på 1950-tallet.
Demografi
I 2000 var 39,6 % av innbyggerne latviere, 53,9 % russere, 2,5 % er polakker og 4,2 % er av andre nasjonaliteter.
Transport
Rēzekne ligger i krysningen mellom jernbanelinjene Riga-Moskva og Warszawa-St. Petersburg. To jernbanestasjoner er bygget for å betjene disse. En del gods fra Russland mot Østersjøen går gjennom byen, i tillegg til passasjertrafikken.
Kjæret (Arendal)
Kjæret (1–3, 2–6) er en kommunal vei på Eydehavn i Arendal kommune, Aust-Agder.
Veien går fra Syver Kristiansens vei til veis ende. Sidevei er Trondalsbyveien. Veien er 100 meter lang.
Vita Sackville-West
Victoria Mary Sackville-West, The Honorable Lady Nicolson, mest kjent under navnet Vita Sackville-West, (født 9. mars 1892 på familiegodset Knole House, død 2. juni 1962 på Sissinghurst) var en britisk poet, romanforfatter og hageekspert. Hennes lange fortellende dikt «The Land» vant Hawthornden Prize i 1926. Hun mottok samme pris igjen i 1933 for sin diktsamling Collected Poems. Hun tok aktivt del i formingen av sine hager ved Sissinghurst i Kent. Hun ble berømt for sitt overdådige aristokratiske liv, sitt originale ekteskap med Harold Nicolson og sine heftige intime forhold med andre kvinner, blant andre forfatterne Violet Trefusis og Virginia Woolf.
Violet Trefusis
Det forhold mellom samme kjønn som hadde den dypeste og mest varige effekt på Vita Sackville-Wests personlige liv var med romanforfatteren Violet Trefusis, datter av George Keppel og hans hustru Alice Keppel, en elskerinne av kong Edvard VII. Hun møtte Violet Trefusis da de var henholdsvis tolv og ti år og gikk på skole sammen en rekke år.
Forfatterskap
Hennes roman Grand Canyon (1942), en form for fantastisk science-fiction, er en «advarende fortelling», slik hun selv beskrev den, om en naziinvasjon av et uforberedt USA. Boken tar en uventet vending som gjør den til noe mer enn en typisk invasjonsfortelling.
I 1947 ble Sackville-West gjort til Companion of Honour for hennes tjenester til litteraturen. Det samme året begynte hun en ukentlig spalte i avisen The Observer kalt «In your Garden». I 1948 ble hun grunnleggende medlem av National Trusts hagekomite.
Georg V av Storbritannia
Hertug av York
Randolph Churchill hevdet at Georg var en streng far, i den grad at hans barn var skremt av ham, og at Georg hadde sagt til Edward Stanley, 17. Jarl av Derby: «Min far var redd for sin mor, jeg var redd for min far og jeg skal pokker meg se til at mine barn er redde for meg.» I virkeligheten er det ingen direkte kilder for dette sitatet, og det er sannsynlig at Georgs forelderstil var litt forskjellig fra normen på den tiden. Georg og May hadde fem sønner og én datter.
Første verdenskrig
Til slutt, på vegne av diverse britiske slektninger, forbød han bruk av tyske titler og gav britisklåtende etternavn. Georg kompenserte sine slektninger ved å gi dem i den britiske adelstitler. Dermed ble fetteren, prins Louis av Battenberg, til Louis Mountbatten, første marki av Milford Haven, mens svogeren, hertugen av Teck, ble til Adolphus Cambridge, første marki av Cambridge. Andre, slik som prinsesse Marie Louise av Schleswig-Holstein og prinsesse Helena Victoria av Schleswig-Holstein, sluttet simpelthen å bruke sine opprinnelige titler. I nyhetsbladet «Letters Patent» den 11. desember 1917, begrenset kongen stilen «Hans (eller Hennes) kongelige høyhet» og rangen «prins (eller prinsesse) av Storbritannia og Irland» til monarkens barn, barna til sønnene av monarken, og den eldste levende sønn av den eldste levende sønn av fyrsten av Wales.
Da Tsar Nikolaj II av Russland, fetter av Georg via sin mor, dronning Alexandra (Nikolaj IIs mor var Maria Feodorovna, dronning Alexandras søster) ble fjernet fra tronen mot sin vilje under den russiske revolusjonen i 1917, tilbød den britiske staten ham og familien asyl, men gjorde tilstanden verre for det britiske folk, og frykt for at revolusjon kunne komme til De britiske øyer gjorde at Georg begynte å tenke at tilstedeværelsen til familien Romanov kunne virke upassende, omstendighetene tatt i betraktning. På tross av senere påstander fra Lord Mountbatten av Burma om at David Lloyd George, statsministeren, var imot redningen av familien Romanov, viser materiale fra kongens privatsekretær, Lord Stamfordham, at Georg V var imot redningen, i strid med rådet fra Lloyd George. Detaljert planlegging for en redning ble gjort av MI1, en del av det britiske «secret service», men på grunn av styrkingen av bolsjevik-posisjonen og andre problemer med gjennomføringen av krigen, ble planen aldri gsatt ut i livet. Tsaren og hans næreste familie ble dermed igjen i Russland, og ble drept av de revolusjonære bolsjevikene i Yekaterinburg i 1918.
Camerlengo
En camerlengo (italiensk for kammerherre) er en pavelig embetsmann. Navnet kommer fra latin camera, «kammer», som viste til skattkammeret ved et hoff eller i et kloster. Den som styrte dette hadde ofte tittelen camerarius, som etterhvert gikk over til camerlengo. Det finnes tre embeter hvor denne tittelen brukes:
Knut Brakstad
Brakstad er utdannet teolog, og har i tillegg studert i USA, Tyskland og England. To ganger har han vært elev ved Forsvarets Høyskole, og han har studert økonomi og ledelse ved Høyskolen på Lillehammer. Brakstad startet sin karriere som konsulent i Presse og kulturavdelingen i Det Kongelige Norske Utenriksdepartement, deretter var han prest på Geilo og han var prosjektleder i Kulturseksjonen i LOOC i forbindelse med Vinter-OL på Lillehammer. Etter dette ble han i 1994 assisterende kabinettsekretær ved Det Kongelige Slott. Han har i sitt arbeid på Slottet blant annet bidratt til å skrive kongens taler.
Nepals åsdistrikter
Fysisk geogriafi
Det Indiske Subkontinent kom drivende sørfra og støtte sammen med Asia. Sammenstøtet skapte fjellkjedene langs sørgrensa til Tibet.
Areal
Samla areal som er brukt i Nepals folketelling fra 2001 er regna ut ved å legge sammen alle distrikter som regnes til åsene. (Geografisk og klimatisk vil dette også omfatte en del områder som blir regna til Tarai eller indre Tarai, og til høyfjell/Himalaya.
Administrative åsdistrikter
Disse distriktene er ifølge offisiell statistikk regna til åsene:
Khas-folket i vest
I vest fins også lavkastefolk som snakker nepali, bl.a. den store kasten av landsbysmeder, som med et moderne politisk ord nå kalles dalit. De regnes ikke til parbatiya.
Åsenes kultur fra vest til øst, sør og nord
Historisk sett ser det ut til at tibetansk buddhisme og lokale religioner dominerte i store deler av åsene for 1 000 år sida. Hinduismen trengte i stor målestokk først inn fra vest, gjennom khas-aristokratiet, og vandra vestover med det.
Helsehøyskolen
Skolen hadde lokaler i Ullevaal Stadion, men tilbød også nettstudier på egen nettskoleløsning.
Nasjonenes velstand
Nasjonenes velstand betraktes som opprinnelsen for det moderne faget samfunnsøkonomi. I boken, som omfatter fem bind på over tusen sider, utvikler Smith ideen om torget eller markedet som et selvregulerende system som fungerer best når myndighetene ikke blander seg inn, men overlater det til kreftenes frie spill.
Relevans i nyere tid
Fellesnevner for både Smiths og Markowitz modeller fremkommer i de scenario der mal-tilpasning er optimal tilpasning. Det kan være strukturelt betinget slik som i kartellvirksomhet, monopolisering og tradisjonell svindel. Det kan være psykososialt betinget som i fangens dilemma, ved bruk av sentralstimulerende stoffer og alle produkter som anskaffes hovedsakelig for å signalisere status. Som ett tredje alternativ nevnes situasjoner der strukturelle og psykososiale forhold kombinert skaper en mal-tilpasning som optimal tilpasning. Videre er det fremdeles omstridt hva som er optimal tilpasning ettersom miljøhensyn, vern av plante- og dyreliv og menneskeheten i seg selv vektlegges på ulik måte. Det beste eksempelet fremkommer i salg av kjemiske, biologiske og tradisjonelle våpen, medisin med patentrettigheter, dumping av farlig avfall osv: Dersom menneskeheten kan utslette seg selv eller andre med visse produkter, hva kjennetegner ett optimalt marked? For noen virker dette som en tullete problemstilling og for de første tilhengere av den usynlige hånd var det kanskje det. Derimot har man siden andre verdenskrig sett flere eksempler på at dette er en høyst reell problemstilling. Disse er ikke bare av teknisk karakter. De avhenger nemlig av hva mennesker gjør vel vitende om at handlingene ikke er profittmaksimerende, hverken i kort eller lang horisont.
Sharon
Sharon er en by i Windsor County, Vermont, USA. Den ble grunnlagt i 1761 og ifølge folketellingen i 2010 er innbyggertallet 1502. Joseph Smith, grunnleggeren av kirken Siste dagers hellige, ble født her, men minnesmerket som ble satt opp i 1905 ligger i nabobyen Royalton.
William Rowan Hamilton
William Rowan Hamilton  (født 4. august 1805 i Dublin, død 2. september 1865 i Dunsink ved Dublin) var en irsk matematiker og fysiker. Han arbeidet som astronom ved universitetet i Dublin. Han ga viktige bidrag til utviklingen innen optikk, dynamikk og algebra. Spesielt hans epokegjørende reformulering av Newtons bevegelseslover gjorde han berømt. Denne blir i dag omtalt som Hamilton-mekanikk hvor den sentrale oppdagelsen var Hamiltons virkningsprinsipp. Disse bidragene danner i dag fundamentet som kvantemekanikken bygger på. Innen matematikken er kanskje hans mest kjente resultat oppdagelsen av kvaternioner, en utvidelse av de komplekse tall.
Thorbjørn Jagland
Thorbjørn Jagland (født 5. november 1950 i Drammen) er en norsk politiker (Ap) og tidligere statsminister, stortingspresident og utenriksminister. Han var Norges statsminister fra 1996 til 1997, utenriksminister fra 2000 til 2001, leder for Arbeiderpartiet fra 1992 til 2002, og stortingspresident fra 2005 til 2009. Jagland ble første gang valgt inn på Stortinget i 1993 som representant for Buskerud, og han satt på Stortinget til han ikke tok gjenvalg i 2009. Fra 1. oktober 2009 til 18. september 2019 var han Europarådets generalsekretær.
Mauryariket
Mauryariket eller Mauryadynastiet var en geografisk sett omfattende og mektig stat i oldtidens India mellom 321 og 185 f.Kr. Riket ble dannet fra kongeriket Magadha i dagens Bihar i østlige Uttar Pradesh og Bengal øst i India, og dets hovedstad var Pāṭaliputra, dagens Patna.
Sasanideriket
Sasanidenes armé
«Alle kompaniene var kledd i jern, og alle delene av deres kropper var dekket av tykke plater, så tilpasset at de stive leddene tilsvaret deres lemmer, og formene av menneskelige ansikt var så dyktig tilpasset til deres hoder, at siden hele deres kropp var dekket av metall, kunne piler kun trenge gjennom hvor de kunne se gjennom små åpninger ved pupillen ved øynene eller gjennom nesetippen hvor de kunne trekke litt luft. Av disse stod noen bevæpnet med tunge spyd så urørlige at du ville trodd de ble holdt fast av klammer av bronse.»
Olga Gyarmati
Fire år senere, under Sommer-OL 1952 i Helsingfors deltok hun i lengdehopp, 200 meter og 4 x 100 meter stafett. Beste plassering var en tiendeplass i lengde.
Sasanideriket
Sasanidenes armé
Infanteriet (paygan) bestod av bueskyttere og ordinære fotsoldater. Bueskytterne ble beskyttet «av et avlangt kurvet skjold, dekket av flettede grener og tauverk». De rykket frem i tett formasjon og overøste fienden med mengder av piler. De ordinære fotsoldatene ble rekruttert fra bønder og fikk ingen betaling, de tjente hovedsakelig som væpnere for krigerne til hest. De angrep også murer, grov ut huler og så etter bagasjetoget. Deres våpen var et spyd og et skjold. Kavaleriet var bedre støttet av krigselefanter «som så ut som bevegelige tårn» som kunne skape uorden og skade i fiendtlige rekker i åpent lende og flate marker. Sasanidene brukte ikke stridsvogner. I motsetning til partherne organiserte iranerne effektive beleiringsmaskiner for å redusere fiendtlige fort og befestede byer. De lærte dette forsvarssystemet fra romerne, men var snart på høyde med dem ikke bare i bruk av offensive beleiringsmaskiner som katapulter, ballista, rambukker og bevegelige tårn, men også i metoder for å forsvare sine befestninger mot slike maskiner, ved å kaste stein, helle kokende væske på angriperne eller skyte brannpiler.
En arme besto i utgangspunktet av 12 000 mann. Den totale styrken på registrerte krigere i 578 var 70,000. Armeen var delt, som hos partherne, i flere gunds, der hver bestod av et antall drafšs (enheter med særskilte bannere), hver bestod av noen wašts. Det kongelige banneret var Drafš-a Kavian, et talismanisk emblem som fulgte Kongenes Konge eller kommandøren av armeen, som var stasjonert i sentrum av hans styrker og styrte kamphandlingene derfra fra en hevet trone. I hvert fall fra Khosrau Anoshiravans tid ser det ut til at et syvnivås hierarkisk system ble foretrukket i organiseringen av armeen. Den høyeste militære tittelen var arghed, som var et privilegium til sasanide-familien. Inntil Khosraus militære reformer var hele den iranske arméen under en suveren kommandør, Eran-spahbed, som fungerte som forsvarsminister og som hadde makt til å sette i gang fredsforhandlinger. Han kom vanligvis fra en av de store adelsfamiliene og ble regnet som rådgiver til den store kongen.
Slag ble vanligvis avgjort gjennom sjokkangrep av kavaleri i fronten mot motstandernes rekker med tunge lanser mens bueskyttere gav støtte ved å sende en storm av piler. Sentrum, hvor kommandører tok sin posisjon på en trone under Derafsh Kaviani, ble beskyttet av de sterkeste enhetene. Siden soldatene bar skjoldet til venstre og dette gjorde dem ineffektive i å bruke sverdet mot venstre, ble høyre regnet som angrepslinjen, begge sider forsøkte å gå på utsiden av fienden fra den siden, dvs på den respektive motstanderens venstre side. Derfor ble venstre ving styrket men tildelt en defensiv rolle. Hovedsvakheten til den iranske armé var dens mangel på utholdenhet i nærkamp. En annen svakhet var iranernes for store avhengighet til nærværet av deres leder. Det øyeblikket kommandøren falt eller flyktet, gav hans menn etter uansett om hvordan kampene gikk.
Hans Bakkes vei (Arendal)
Hans Bakkes vei (1, 2–16) er en kommunal vei på Eydehavn i Arendal kommune, Aust-Agder.
Sede vacante
Den hellige stol
Om Den hellige stol (pavestolen) brukes begrepet i perioden mellom en paves død og valget av en ny pave. Dette embetet er et særtilfelle, fordi pavene med noen ytterst få unntak sitter inntil sin død, slik at det oppstår sedesvakans. For andre bispeseter enn Roma skal biskopen normalt få avløsning når helsen begynner å svikte eller han oppnår en viss alder. Dersom denne perioden blir lengre enn noen uker, går den over til å være et interregnum. Hovedforskjellen er at under en vakans er de aller fleste styrefunksjoner satt ut av spill, mens under et interregnum må flere funksjoner fylles på irregulært vis. Siste gang det ble erklært at man hadde et interregnum var perioden fra 10. november 1241 til juni 1243.
Stri kråkefot
Underarter
Vanlig stri kråkefot er 8-25 cm høy og blomstrer i juni-september, på ulike tidspunkt avhengig av funnsted og ytre miljø. Bladene er alle nedoverbøyde unntatt de aller øverste bladene, og det er antydninger til skille etter årsskudd. Bladene er inntil 10 mm lange. Planten trives i skygge eller på skrinn eller hunusfattig jord, ofte i drenert myr, plantefelt, torvtak, barskog, sumpskog, rainer, skråninger og under buskas.
Piktere
Pikterne var et folkeslag som levde i det sentrale og nordlige Skottland fram til vikingtiden. Navnet fikk de kanskje av romerne fordi krigerne var tatovert eller malt. I romersk tid fantes to piktiske kongedømmer: et i sør, som stadig angrep Romerrikets nordgrense, og et i nord, som også omfattet Orknøyene og Shetland. Ca. 841 ble de forent med folket i Dalriada, som var av irsk avstamning, under kong Kenneth mac Alpin.
Kilder
På 200-tallet e.Kr. besto Kaledonia av hele tretten stammer, noe den greske forfatteren og geografen Klaudios Ptolemaios (død 168) gir navn og posisjoner for. Den romerske historikeren Dio Cassius (død etter 229) gjør det klart at det eksisterte kun en nasjon i de uerobrede områdene i nord, bestående av to formidable stammer ved navn maeatae og caledonii. Likevel forsvinner disse ut av historien til fordel for et nytt navn, picti, og dette navnet blir stående på folket i den nordlige delen av Britannia. Den første forfatteren som nevner piktere ved navn er en romersk retoriker ved navn Eumenius som vi ellers vet svært lite om. Her nevnes «kaledoniere og andre piktere». Kaledoniere og piktere synes derfor å være ulike navn på det samme folket i Pictavia, og som Skene hevder, etterkommere av albionere.
Bronsealderen
Bronsealderen synes å fremme mindre enheter, dominert av krigergrupper i befestede områder. Med bronsen ble et omfattende handelsnettverk etablert, som ikke bare spredte og utvekslet gjenstander, men også kultur og mennesker, over store avstander. En del av de prestisjefylte gjenstandene ble muligens spredt som sosial markering framfor som en del av en økonomisk handel, det vil si som gaver assosiert med allianser og ekteskap.
Jernalderen
I mange områder synes det som om landeiende familier eller stammer stort sett var uavhengige, noe som er uttrykt ved bygging av crannóg og atlantiske rundhus. Lokale tradisjoner ble utviklet, dialekter oppsto, og kulturelle forskjeller ble etablert. Samtidig virker det som om en økt sentralisering var i anmarsj da noen stammer organiserte seg for større prosjekter som å etablere grenser og kultivere større skogområder. Da den romerske historikeren Dio Cassius skrev fordomsfullt rundt 220 e.Kr. at de nordlige stammene ikke hadde «kultivert land, men levde av husdyrhold og jakt og av visse former for bær», og la til at de levde nakne, uten skotøy og bodde i telt, blir denne beskrivelsen motsagt av arkeologi.
Språk
Stedsnavn gir muligheten å dedusere eksistensen av historiske piktiske bosetninger i Skottland. De med forstavelsen «Aber-», «Lhan-», eller «Pit-» indikerer områder bebodd av piktere, eksempelvis Aberdeen, Lhanbryde, Pitmedden, Pittodrie etc. Noen av disse, slik som «Pit-» (i betydningen andel, part) ble dannet etter piktisk tid og kan referere til tidligere navn for «shire» (fylke) eller thane-dømmer.
I populærlitteraturen
Det er utgitt en fransk tegneserie med tittel «Asterix hos pikterne».
Robinho
Robson de Souza (født 25. januar 1984) kjent som Robinho er en brasiliansk tidligere fotballspiller.
Meritter
Personlige
Det andre Wedel-ministeriet
Ettersom både kongen og statsministeren stort sett var plassert i Stockholm, var det visekongen eller stattholderen som leda statsrådet i Christiania. Om ingen av disse posisjonene var besatt (eller vedkommende var fraværende), var det eldste statsråd som var regjeringas formann. Denne hadde den uoffisielle tittelen førstestatsråd.
Visekonger og stattholdere
Følgende var stattholdere:
Jan Mazoch
Han er barnebarn av OL- og verdensmester Jiří Raška.
Seeding til VM i fotball 2010
Trekningen
For å opprettholde geografisk separering av lag måtte den grunnleggende prosedyren for trekning endres litt ved trekningen av pott 3. Ingen av de tre søramerikanske lagene kunne havne i samme gruppe som Brasil eller Argentina, og ingen afrikanske lag kunne bli plassert i gruppe med vertsnasjonen Sør-Afrikas. For å imøtekomme dette kravet ble de to første afrikanske lagene som ble trukket ut umiddelbart plassert i gruppene til Brasil og Argentina. Sør-Afrikas gruppe (forutbestemt til å være gruppe A) var dedikert til Sør-Amerika og skulle ikke fylles opp før de første søramerikanske lagene hadde blitt trukket ut. Utover disse overveielsene ble prinsippet om å fylle opp fra gruppe A til H tatt i bruk.
I tilfelle de to første lagene som ble trukket ut fra pott 3 var Nigeria og Elfenbenskysten, ble disse lagene plassert henholdsvis i Argentinas gruppe B og Brasils gruppe G. Algerie ble deretter plassert i gruppe C slik at et søramerikansk lag, Uruguay, kunne plasseres med Sør-Afrika.
My Heart Will Go On
Spor
Engelsk (Australia)/Portugisisk (Brasil)/Europeisk/UK/Koreansk CD-singel (maxi)
Brigitte Bardot
Skuespiller
Som skuespiller debuterte hun i den franske filmen Le Trou normand i 1952. Samme år spilte hun i ytterligere to filmer, og giftet seg med Roger Vadim. De hadde allerede kjent hverandre i noen år, men foreldrene hadde nektet henne å gifte seg før hun fylte 18. Ekteskapet varte i fem år.
Politikk
Bardot ble meget aktiv i forskjellige spørsmål vedrørende dyrerett, og grunnla en stiftelse i sitt eget navn for å verne om dyrenes rettigheter. Hun er vegetarianer og skrev sammen med et stort antall organisasjoner i 2009 et åpent brev til EUs ledelse om forslaget å innstifte en offisiell «europeisk vegetarisk dag». Hun har også kommet med flere politiske uttalelser rettet mot innvandrere og særskilt muslimer.
Fylkesvei 1142
Fylkesvei 1142 går mellom Svanekil og Edshalsen i Hvaler kommune. Veien er 4,6 km lang.
Haley Joel Osment
Haley Joel Osment (født 10. april 1988 i Los Angeles i California i USA) er en Oscar-nominert amerikansk skuespiller.
Sumerisk
Sumerisk bestod hovedsakelig av enstavelsesord. Mange av tegnene i kileskrift er egentlig sumeriske ord der selve ordet var glemt, ettersom sumerisk ikke lenger ble talt. Tegnene levde likevel videre i kileskriften med den betydningen de hadde hatt på sumerisk, fordi de var kjappe å rable ned og sparte skriveren for den tiden han ville brukt på å skrive det mye lengre hettittiske eller akkadiske ordet. Slik ble sumeriske tegn til ideogrammer som tjente som en slags stenografi for kileskrift på andre oldtidsspråk.
Slaget ved Trafalgar
Avreisen
Klokken 11 på formiddagen var hele Nelsons flåten synlig for Villeneuve, på to parallelle kolonner. De to flåtene ville være innen rekkevidde av hverandre innen en time. Villeneuve var fremdeles opptatt av å få sine skip på linje, da det var ujevn avstand mellom de, og fordelt på fem nautiske mil.
Slaget starter
Etterhvert som stadig flere britiske skip kom med i slaget ble de fransk-spanske skipene i senter og akterut i linjen gradvis overmannet. Fortroppen som lenge hadde holdt seg passiv, gjorde en maktesløs demonstrasjon og seilte så vekk. Britene overtok 22 skip og tapte ingen. Av de erobrede skipene sank en, to ble senket av britene, ett eksploderte, to brant, og fire havarerte i en kuling etter slaget.
Jan Dismas Zelenka
Musikk
Mye av musikken krever en virtuos instrumentalist og er vanskeligere å framføre enn det som var vanlig på Zelenkas tid, spesielt gjelder dette stemmene for bassinstrumenter. Ifølge oboisten Heinz Holliger, som spilte inn triosonatene i 1972 og på ny i 1998, er kravene til blåserne på eller over grensa for det spilleteknisk mulige.
Nedre Lykka (Arendal)
Veien går fra Maren Nilsens vei til veis ende. Veien er 170 meter lang.
Stepney
Historie
Fotballspilleren Ashley Cole og skuespilleren Steven Berkoff kommer herfra.
Skiorientering
Kartet har løperne i et stativ på brystet, slik at det kan leses i fart. Kompass brukes ikke i like stor utstrekning i skiorientering som i fotorientering.
Neighbours from Hell
En oppfølger til spillet kom i 2004, og heter Neighbors from Hell 2: On Vacation. Dette spillet foregår ikke i et hus, men spilleren må reise til forskjellige steder over hele verden.
Bringebærmåler
Levevis
Arten lever i skog med rik bunnvegetasjon. Larvenes næringsplanter er bringebær (Rubus idaeus), bjørnebær (Rubus fruticosus) og markjordbær (Fragaria vesca). De voksne målerne flyr om natten i juni – juli.
Liste over Bergens byråder
Byrådet Mæland II 2007–2011
Byrådet Mæland II var et flertallsbyråd bestående av Høyre, Kristelig Folkeparti og Fremskrittspartiet. Det tiltrådte som Bergens tredje byråd 29. oktober 2007, og gikk av 31. oktober 2011.
28. september 2009 sluttet Warloe og Moltu som byråder. Harald Victor Hove (H) overtok som byråd for finans, og Filip Rygg (KrF) overtok som byråd for barnehage og skole. Kultur, kirke og idrett ble samtidig overført til byrådsleder Mælands avdeling, mens næring ble overført til Iversens avdeling for miljø og byutvikling.
Byrådet Valhammer I og II 2019–2022
Etter kommunevalget i 2019 var Roger Valhammers første byråd fra 29. oktober 2019 et mindretallsbyråd utgått av Arbeiderpartiet, Kristelig Folkeparti, Miljøpartiet De Grønne og Venstre med til sammen 25 av 67 mandater i Bergen bystyre. Byrådet hadde da følgende sammensetning:
Bruno Boche
Bruno «Benno» Boche (født 28. mai 1897 i Berlin, død 1. april 1972) var en tysk landhockeyspiller som deltok i de olympiske leker 1928 i Amsterdam.
Trondheim
Navn på andre språk
Byens andre offisielle navn, Tråante, er sørsamisk. Ettersom sørsamisk er et kasusspråk, bøyes bynavnet Tråante i sju ulike kasus:
Demografi
Trondheim har 0 folkeregistrerte innbyggere per ). Den 30. september 2009 ble byens innbygger nummer 170 000 født. Dersom man medregner studentene som ikke melder flytting til byen, er det faktiske innbyggertallet vesentlig høyere. I 2011 var det tilsammen 31 133 registrerte studenter ved institusjonene NTNU (21 913), HiST (8 035) og DMMH (1 125). I tillegg kommer en rekke mindre utdanningsinstitusjoner. I en kommunal rapport fra november 2006 anslås det at kun 8 000 av disse studentene er folkeregistrert i Trondheim.
Vennskapsbyer
Trondheim har vennskapssamarbeid med både nordiske, afrikanske, asiatiske og amerikanske byer eller kommuner.
Aviser
Gratisavisa Byavisa ble etablert av tidligere ansatte i Avisa Trondheim i 1996 og kommer ut hver tirsdag. Mellom januar og august 2008 kom den nye ukeavisa, Arbeideravisa ut, i 2011 ble denne relansert som nettavis med LO i Trondheim som utgiver. Studentavisen Under Dusken ble etablert i 1914 og er Skandinavias eldste nålevende studentavis. Nyttårsaften 2019 ble den heldigitale avisa Nidaros startet opp av lokalaviskonsernet Amedia.
Breivikveien (Arendal)
Breivikveien (1–27, 2–16) er en del av fylkesvei 134 på Eydehavn i Arendal kommune, Aust-Agder.
Veien går fra krysset Skoleveien / Else Hagens vei til Breivika. Sidevei er Sankerveien. Veien er asfaltert og er 1 km lang.
George Vancouver
Liv og virke
Allerede i 13-årsalderen gikk han inn i marinen og deltok på James Cooks annen og tredje ekspedisjon jorden rundt. I 1791 ledet han en ekspedisjon som skulle utforske Nord-Amerikas stillehavskyst. han brukte tre år på denne oppgaven.
Motorvern
Motorvern (hovedsakelig kalt et termisk relé) er en type automatisk bryter som benyttes i forbindelse med elektriske motorer for å hindre at viklingene inni motoren blir ødelagt dersom strømmen blir større enn innstilt strømstyrke, ved overbelastning av motoren eller lignende. Det brukes også som et overspenningsvern og kan også brukes som et kortslutnings- og underspenningsvern.
Semper fidelis
Andre betydninger
«Semper Fidelis» er et album av black metal-bandet Nargaroth fra 2007.
Norsk Jernbaneforbund
NJFs søsterorganisasjon Norsk Lokomotivmannsforbund organiserer Lokomotivførerne.
NJF ble tilsluttet Landsorganisasjonen i Norge i 1919.
Sankerveien (Arendal)
Veien går fra Breivikveien til veis ende. Veien er 170 meter lang.
FA-cupen 1922/23
Finale
Det var enorme folkemasser på Wembley denne dagen. Det offisielle tilskuertallet er på 126 047, men over 200 000 mennesker skal ha vært inne på Wembley denne ettermiddagen.
Christian Jacobsen Drakenberg
Christian Jacobsen Drakenberg (også Drackenberg; påstått født 18. november 1626 på gården Blomsholm i Skee sokn i Båhuslen (eller i Stavanger Amt), død 9. oktober 1772 i Aarhus) var sjømann, men er mest kjent som Norges lengstlevende mann. Han skal angivelig ha blitt nær 146 år gammel, noe som i så fall ville betydd at han fikk et adskillig lenger livsløp enn Jeanne Calment (1875–1997), som regnes som den lengstlevende personen i historien pr. 2020. Det regnes imidlertid som svært tvilsomt at Drakenberg virkelig nådde en så høy alder som 146 år.
Med selvbiografien i egne hender
Under en reise til Spania i 1694 ble han tatt til fange av sjørøvere fra Algerie og var slave hos dem i ti år, og dernest – etter å ha blitt solgt – i fem år som tjener hos en rik jøde i Aleppo. I 1710 lyktes det ham, sammen med fem andre slaver, å rømme til Malta i en jolle. Da han kom til Bordeaux fikk han høre etterretninger om at Danmark-Norge var kommet i krig med Sverige, og dermed skyndte han seg nordover for å ta del i krigen.
Wim Slijkhuis
Willem «Wim» Frederik Slijkhuis (født 13. januar 1923 i Leiden, død 28. juni 2003 i Badhoevedorp) var en nederlandsk friidrettsutøver som deltok i de olympiske leker 1948 i London.
Fellesorganisasjonen
Fylkesavdelinger
Fylkesavdelingens høyeste organ er årsmøtet. Dette avholdes annet hvert år og velger fylkesavdelingens leder, nestleder(e), fylkessekretærer og øvrige styremedlemmer.
Mellom årsmøtene avholder fylkesavdelingene representantskapsmøter. Her samles valgte representanter fra klubbene på de enkelte arbeidsstedene i fylket, representanter for studentene samt fylkesavdelingens styre.
Trivialnavn
Trivialnavn er navn på kjemiske stoffer som vi bruker i dagliglivet, eller som ble brukt på stoffene før i tiden.
Charles Dillon Perrine
Han jobbet ved Lick Observatory fra 1893 til 1909, før han ble leder for The Argentine National Observatory (i dag kjent som Observatorio Astronómico de Córdoba) i Argentina fra 1909 frem til 1936. Han er kjent for å ha oppdaget to av Jupiters måner, Himalia (i 1904) og Elara (i 1905).
Sylvia Kristel
Karriere
Selv om Private Lessons var en av de mest innbringende uavhengige filmene i 1981 (rangerte som nummer 28 i amerikanske nasjonale brutto), skal Kristel selv etter signende sett lite til inntektene, og fortsatte å spille inn filmer. Hun spilte rollen som Emmanuelle for siste gang tidlig på 1990-tallet. I mai 1990 opptrådte hun i TV-serien My Riviera; opptakene ble gjort ved hennes hjem i Saint-Tropez i Frankrike, og i et intervju med forfatteren og regissøren Michael Feeney Callan fortalte hun om sitt liv og sin erfaringer. I 2001 hadde hun en liten rolle i filmen Forgive me, den nederlandske regissøren Cyrus Frischs debut. I mai 2006 mottok Kristel en pris ved Tribeca Film Festival i New York for regien av den animerte kortfilmen Topor and Me, skrevet av Ruud Den Dryver. Etter en pause på åtte år spilte hun i filmen Two Sunny Days (2010), og det samme året spilte hun moren til trioen Lescano, en populær italiensk sanggruppe av tre søsken på 1930-tallet, i TV-serien Le ragazze dello swing.
«Peder Skram» (1864)
Panserfregatten «Peder Skram» ble påbegynt på Orlogsværftet i København 19. mai 1859 som en trebygget fregatt med dampmaskin. «Peder Skram» skulle være en større utgave av fregatten «Jylland» som var påbegynt to år tidligere. Skipet ble sjøsatt 28. oktober 1864 og i 1897 ble det hugget opp.
Norsk Treindustriarbeiderforbund
Norsk Treindustriarbeiderforbund (N.T.A.F.) er et tidligere fagforbund som ble opprettet 6. februar 1904 da Norsk Møbelsnekkerforbund gikk ut av Norsk Trearbeiderforbund. Forbundet slo seg sammen med LO-forbundet Industri Energi fra 01.01.2009.
Bertram Dybwad Brochmann
Da Køber-saken med sitt innslag av spiritisme vakte voldsom oppsikt i samtiden, skrev Brochmann en artikkel kalt «Køber-saken og de egentlige skyldige», der det stod: «''Spiritismen dukker alltid opp hver gang gudsriket og det evige liv er blitt tilstrekkelig banalisert av kirken i dens åndelige forfallsperioder...Den sanne kristne frykter ikke...vårt legemes undergang, men han frykter de dødes ånd som har makt til å skape helvete, og som nettopp nu behersker tiden. Dersom vi som åndsvesener sammenligner oss med egg, er det det all grunn for oss til å frykte ham som har makt til å koke oss til døde i eggegrytens kokende helvete, hvor alt liv går tapt. Et slikt åndelig kokeri er Europas kirker, skoler og universiteter nu for tiden.»
Vadheim
Bondesamfunn
Fra gammelt av har Bergen vært et viktig handelssted for bøndene i Vadheim. De viktigeste salgsprodukta var ved, smør og livdyr (ofte hester) og blei som regel transportert med jekter.
Annales regni Francorum
Innhold
Av tre konger — Pipin, Karl den store og Ludvig den fromme — er det Karl den stores militære krøniker som er mest detaljert, hans seirer mot sakserne, bretonerne og andre folk. redegjørelsen av hans krigføring mot sakserne er også betydningsfulle ved å være en av svært få bevarte referanser til Irminsul, en viktig om enn gåtefull del av germansk hedendom som ble praktisert av sakserne på denne tiden. Ødeleggelsen av denne hedenske søylen, tilsynelatende et religiøst og kulturelt samlingspunkt for sakserne, er et viktig punkt i annalene, skrevet for å fortsette et sjåvinistiske tema av de frankiske triumfer mot de «ufrankiske» og ukristne barbarer. Den ureviserte teksten neglisjerer å omtale de nederlag som Karl den store fikk, slikt som slaget ved Roncevaux-passet i 778 (senere dramatisert i episke diktverk som Rolandskvadet) og slaget ved Süntel i 782.
Das deutsche Jungvolk
Gradbetegnelser
Medlemmene i Deutsche Jungvolk ble ofte kalt Pimpfe, et uskyldig uttrykk som tilsvarer det norske «pjokk», men som nettopp på grunn av forbindelsen til Deutsche Jungvolk ble politisk belastet etter annen verdenskrig.
Peyton Manning
Etter å ha gjennomgått en nakkeoperasjon som holdt ham på benken hele 2011-sesongen ble Manning frigitt av Colts, og signerte så med Broncos. Han var lagets startende quarterback fra 2012 til 2015 og Broncos vant divisjonen hvert år han spilte med dem. Manning avsluttet karrieren sin med seier i Super Bowl 50.
1998-sesongen: Nykommer
Colts' speidere var til å begynne med mest interessert i Leaf, men lagets administrasjon og trenere likte Mannings holdning, især etter at Manning dukket opp vel beredt for et planlagt intervju med Colts' personale mens Leaf ankom sent. Colts' general manager Bill Polian, som hadde siste ord angående draftingen, husket at Manning hadde sagt "I'll leave you with this thought. If you take me, I promise you we will win a championship. If you don't, I promise I'll come back and kick your ass". Polian sa at til tross for det han hadde hørt om hans ferdigheter hadde hadde Manning både en sterkere kastearm og var mer nøyaktig enn Leaf.
2004-sesongen: andre MVP
I løpet av sesongen kastet Manning for 4 557 yards, satte rekord med en passer rating på 121,1 og med 49 touchdownpasninger, og kastet kun ti interceptions. Mannings 2004-sesong ble stemt til den nest beste pasningssesongen noensinne av ESPN i 2013. Han oppnådde dette til tross for at dette var den eneste sesongen i hans karriere hvor han hadde under 500 pasningsforsøk. Han ledet ligaen med 13,6 yards per fullførte pasning og 9,2 yards per pasningsforsøk. Hans prosentandel touchdownpasninger på 9,9% er høyest i NFLs historie. 49 touchdownpasninger i en sesong er tredje flest noensinne, og en passer rating på 121,1 er nest høyest noensinne. Han vant NFL MVP Award med 49 av 50 stemmer, ble utpekt til NFL Offensive Player of the Year og vant en ESPY for Best NFL Player for andre år på rad; Manning vant også en ESY for Best Record-Breaking Performance for sine 49 touchdownpasninger. Colts avsluttet sesongen 12–4 og sikret sin andre AFC South-tittel på rad. Colts satte også en lagrekord med sine 522 poeng. Tre mottakere hadde over 1 000 mottatte yards og minst ti touchdowns i sesongen, som også var en rekord. Football Outsiders regnet frem at Manning hadde matematisk sett hatt den beste sesongen noensinne for en quarterback.
2006-sesongen: første Super Bowl-seier
Til tross for tre interceptions fullførte Manning 30 av 38 pasningsforsøk for 268 yards og en touchdown da Colts slo Kansas City Chiefs 23–8 i wildcard-runden. Uken etter fikk Colts kun fem field goals og ingen touchdowns, men vant allikevel 15–6 over Baltimore Ravens. Manning fullførte 15 av 30 pasninger for 170 yards og to interceptions i divisjonsrunden. I AFC Championship-kampen mot rivalene Patriots lå Colts under 14–3 da Manning kastet en interception som ble returnert for en touchdown av Asante Samuel, som gav New England ledelsen 21–3. Manning ledet Colts til 32 poeng i andre halvdel og sikret en 38–34 seier, hvor den siste scoringen kom sent i fjerde kvarter da Manning ledet Colts på et 80-yard drive som sikret ledelsen for første gang i kampen. Han hadde 349 pasningsyards, én touchdownpasning og én touchdown på løp. Comebacket var det største noensinne i en mesterskapskamp for conference.
Låvesvale
Økologi
Låvesvaler bygger ofte redet i bygninger, på plasser der de voksne fuglene har enkel adgang. Plassen kan være en stall, et uthus, en garasje, sjøbod eller lignende, der det finnes åpne vinduer, dører eller sprekker i bekledningen som gir lett tilgang til redet. Redene bygges opp på fremspring, for eksempel et bjelkelag eller lignede. Redematerialet består av mudder og strå, som kiles og klistres sammen til en stivnet skålformet masse. Innvendig fôres med fjær og hår og lignende. Låvesvalene får gjerne to kull årlig. Eggene er hvite med brune pletter og legges i begynnelsen av juni, mens eggene i det andre kullet typisk legges sist i juli. Som oftest er det 3–6 egg, men 2–7 er innenfor normalen og 4–5 er mest vanlig. Eggene ruges i cirka 13–16 dager og ungene blir cirka 21 (18–27) dager i redet før de er flygedyktige. De mates av foreldrene den først uken og er full uavhengige etter 1–2 uker.
Taksvale
Biologi
Taksvale blir 13–14 cm lang og veier 10,3–23 g, mens vingespennet utgjør 26–29 cm. Hodet er stort i forhold til kroppen og de nedre ekstremitetene dårlig utviklet og lite egnet til gå rundt på bakken med. Fuglene tilbringer derfor det meste av dagen på vingene, som er lange og smale.
Peyton Manning
2008-sesongen: tredje MVP
Manning hadde en av sine beste kamper mot Jacksonville Jaguars under Thursday Night Football. Han fullførte sine første 17 pasningsforsøk, som kombinert med de seks siste fra kampen mot Detroit brakte ham til 23, én under NFL-rekorden (Donovan McNabbs 24). Colts lå under 14–0 i første halvdel og 24–14 ved starten av fjerde kvarter. Manning laget til sin syvende seier i fjerde kvarter i sesongen, og Colts sikret seieren med en defensive touchdown for sitt syvende sluttspill på rad. Manning fullførte 29 av 34 pasninger for 364 yards og tre touchdowns, og økte sin NFL-rekord for flest sesonger på rad med 25 touchdownpasninger til 11. Colts tangerte også en NFL-rekord ved å vinne tre kamper hvor de lå under med minst 14 poeng i en sesong. Manning ble utpekt til AFC Offensive Player of the eek for tredje gang i sesongen. Det var hans 19. tittel sammenlagt, og han forbigikk dermed Dan Marino for flest i en karriere siden tittelen ble opprettet i 1984. Han ble også utpekt til FedEx Air Player of the Week. Ettersom at Colts hadde sikret en plass i sluttspillet spilte kun Manning første drive i kampen mot Titans i uke 17. Han fullførte alle sine syv pasninger for 95 yards og en touchdown, og forlenget sin NFL-rekord til ni sesonger med minst 4 000 pasningsyards, og Colts forlenget sin rekord til seks sesonger på rad med minst 12 seiere. Ved slutten av sesongen ble Manning utpekt til NFL MVP for tredje gang, og tangerte Brett Favres rekord for flest MVP-priser.
Taksvale
Biologi
Taksvala hekker over hele Norge, men mer spredt i Nord-Norge enn i Sør-Norge. Arten er utbredt fra lavlandet og opp til over skoggrensa. Fuglene er kolonihekkere som bygger redet oppunder taket på utsiden av bygninger, under broer, i bergvegger og på lignende plasser. Den norske hekkebestanden ble i 2015 anslått til omkring 60 000–100 000 individer, men den har vært i nedgang over lengre tid. Det er blitt pekt på at nedgang i bestander av flygende insekter, for eksempel som en følge av bruk av pesticider i jord- og skogbruket, kan medføre mindre tilgang på føde. Mangel på gunstige reirplasser og predasjon er andre mulige årsaker til de observerte bestandsnedgangene.
Herkogami
Herkogami er atskillelse av kjønnsfunksjoner i rom hos hermafrodittiske (tvekjønnete) organismer (for atskillelse i tid, se dichogami).
Peyton Manning
2013-sesongen: femte MVP og tredje Super Bowl-kamp
Manning slo rekorden for flest touchdownpasninger i de tre første kampene i en sesong, som Tom Brady satte i 2011, da Broncos møtte Raiders i uke 3. Han ble utpekt til AFC Offensive Player of the Week for andre gang på tre uker etter kampen. I uke syv returnerte Manning til Indianapolis for første gang i seriespillet siden han ble frigitt av Colts. Før kampen viste Colts en hyllestvideo til ære for Manning. Han fullførte 29 av 49 pasninger for 386 yards, tre touchdowns og én interceptions, men ble også sacked fire ganger da Broncos tapte 39–33.
2014-sesongen: Karriererekord for touchdownpasninger
Den 28. august 2014 ble Manning bøtelagt $8 268 for spydigheter mot D.J. Swearinger i en sesongoppkjøringskamp mot Houston Texans. Med Broncos' seier i sesongåpningen i mot Colts ble Manning, sammen med Brett Favre, en av kun to startende quarterbacks til å vinne mot alle de 32 lagene i ligaen. Han hadde sin mest effektive kamp i sesongen uken etter, da Broncos slo Kansas City Chiefs 24–17, hvor Manning fullførte 21 av 26 pasninger for 242 yards og tre touchdowns, for en passer rating på 143,9. Den neste kampen var en omkamp fra Super Bowl XLVII mot Seattle Seahawks. Broncos tapte kampen 26–20 på overtid, og Manning hadde 303 pasningsyards, to touchdownpasninger og en interception. Manning tangerte sin personlige rekord med en 86-yard touchdownpasning til Demariyus Thomas under en kamp mot Arizona Cardinals 5. oktober, fikk sin 500. touchdownpasning, til Julius Thomas, og tangerte også Dan Marino for flest kamper med 400+ yards av en quarterback.
Mot San Francisco 49ers 19. oktober under NBC Sunday Night Football kastet Manning sin 509. touchdownpasning til Demaryius Thomas, og forbigikk dermed Favre for NFL-rekorden for touchdownpasninger i en karriere. I kampen hadde han 318 pasningsyards og fire touchdownpasninger, og ble utpekt til AFC Offensive Player of the Week for 27. og siste gang. Han avsluttet sesongen med 4 727 pasningsyards, 39 touchdowns og 15 interceptions. Manning ble utpekt til sitt 14. Pro Bowl etter sesongen, og delte dermed rekorden med Tom Brady, Tony Gonzalez, Bruce Matthews og Merlin Olsen for flest i en karriere. Broncos avsluttet sesongen 12–4 og fikk en bye i første runde av sluttspillet. Sesongen kom derimot til en brå slutt da Broncos tapte 24–13 mot Mannings forrige lag, Colts, i divisjonsrunden. I kampen fullførte Manning 26 av 46 pasninger for 211 yards og en touchdown. I første halvdel fullførte han kun 7 av 18 pasningsforsøk (38,9%), hans laveste prosentandel i første halvdel siden 2007. Etter sesongen skilte Broncos' lag med hovedtrener John Fox. På NFL Top 100 Players of 2015 ble han rangert som #5.
Annet arbeid
Manning er vert for Peyton's Places, en dokuserie om amerikansk fotball på ESPN+ hvor han intervjuer spillere, trenere og kjendiser. Serien ble plukket opp for en tredje sesong i desember 2020.
Konstantin III (vestromersk keiser)
Anerkjent som keiser
Sommeren 408, mens de romerske styrkene i Italia samlet seg til et motangrep, la Konstantin sine planer. Han fryktet at slektningene til keiser Honorius i Hispania, hvor det theodosiske dynasti hadde en sterk posisjon, og som var lojale overfor den svake keiseren, ville organisere et angrep fra sør samtidig mens tropper under Sarus og Stilicho angrep ham fra øst. Han besluttet å ta initiativet og angrep Hispania. Han tilkalte sin eldste sønn Konstans og opphøyde ham til medkeiser, og sendte ham med general Gerontius mot Hispania. Fetterne av Honorius ble beseiret uten større vanskeligheter, og to av dem, Didymus og Verinianus, ble tatt til fange, mens to andre, Lagodius og Theodosiolus, greide å rømme. Lagodius flyktet til Roma mens Theodosiolus unnslapp til Konstantinopel.
Norsk Nærings- og Nytelsesmiddelarbeiderforbund
Forbundsledere
...
Konstantin III (vestromersk keiser)
Marsj mot Italia
Konstantins reaksjon på denne stadige tettere sirkelen av fiender var et siste desperat forsøk på å marsjere mot Italia med de gjenværende troppene han fortsatte hadde til rådighet. Han ble motivert til denne aksjonen av oppfordringer fra en Allobichus, Honorius’ magister equitum (tilsvarer statsminister), som ville erstatte Honorius med en mer kompetent hersker. Da Konstantin fikk høre at Allobichus var blitt henrettet av Honorius som fryktet forræderi, hvilket han jo hadde god grunn til, innså Konstantin nederlaget og trakk seg tilbake til Gallia sent på våren 410.
Konstantins posisjon vokste seg stadig verre og uutholdelig. Mange av hans soldater hadde rømt og derertert for å kunne dyrke jorda i Gallia, og Ataulf hadde blitt ny leder av vestgoterne etter at Alarik døde. Ataulf besluttet at Gallia var å foretrekke framfor Italia og Nord-Afrika. Samtidig hadde Honorius fått samlet en hær for å gjenerobre Gallia. Konstantins styrker som sto overfor opprøreren Gerontius ble beseiret ved Vienne hvor hans sønn Konstans ble tatt til fange og henrettet. Konstantins pretoriske prefekt Decimus Rusticus, som hadde erstattet Apollinaris et år tidligere, deserterte fra Konstantin og lot seg vikle inn i et nytt opprør  ledet av Jovinus. Gerontius stengte Konstantin inne i Arles, og beleiret byen.
Razo
Razo er en liten ubebodd øy i øygruppen Barlaventos i Kapp Verde, og er kjent som rasolerkens (Alauda razae) eneste tilholdssted. Øya er sammen med øya Branco det eneste kjente tilholdsstedet for kappverdisk kjempeøgle, som nå antas å være utdødd.
…og bas igjen
...og bas igjen er et musikkalbum utgitt av Slinkombas i 1982. Dette ble bandets siste plate før bandet ble oppløst. Albumet ble gjenutgitt i 2008 med debutalbumet Slinkombas.